# பாஃப் டு பிளெசீ

## சர்வதேச போட்டிகள்

சனவரி 18, 2011 இல் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத்தில் அறிமுகமானார். இந்தப் போட்டியில் 60 ஓட்டங்கள் எடுத்தார். 2011 துடுப்பாட்ட உலகக்கோப்பை தொடரில் அல்பி மோகலுக்குப் பதிலாக விளையாடும் வாய்ப்பினைப் பெற்றார். 2012 ஆம் ஆண்டில்அடிலெய்டு நீள்வட்ட அரங்கத்தில் ஆத்திரேலியத் துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் 6 ஆவது மட்டையாளராக அறிமுகமானார். ஜே பி டுமினிக்கு காயம் ஏற்பட்டதால் இவர் விளையாடும் அணியில் அணியில் இடம்பெற்றார்.  
இந்தப் போட்டியில் 188 ஒட்டங்கள் எடுத்து ஆட்டநாயகன் விருதினைப் பெற்றார். இந்தப் போட்டியானது சமனில்முடிந்தது. பின் ஆத்திரேலிய அணிக்கு எதிரான போட்டியில் 159 பந்துகளில் 78 ஓட்டங்கள் எடுத்து பென் ஹில்பென்ஹாஸ் பந்துவீச்சில் ஆட்டமிழந்தார். 8 ஆவது இணைக்கு ஜாக் கலிசுடன் இணைந்து 93 ஓட்டங்கள் எடுத்து அணியின் ஓட்டம் 338 ஆக அதிகரிக்க உதவினார். இரண்டாவது ஆட்டப் பகுதியில் அணியைத் தோல்வியிலிருந்து மீட்பதற்காக சிறப்பாக விளையாடி 376 பந்துகளைச் சந்தித்த இவர் இறுதிவரை ஆட்டமிழக்காமல் 110* ஓட்டங்களை எடுத்தார். இந்தப் போட்டியின் போது 466 மணித்துளிகள் இவர் களத்தில் இருந்தார். இவர் 6 ஆவது இணைக்கு ஜாக் கலிசுடன் இணைந்து போட்டியை சமன் பெறச் செய்தனர். இந்த இணையில் இவர் மட்டும் 99 ஓட்டங்கள் எடுத்தார்.  
அடுத்த போட்டியில் 142 பந்துகளில் 78ஓட்டங்களை எடுத்து அனியின் ஓட்டத்தினை அதிகரிக்க உதவினார். அவர் முதல் ஆட்டப் பகுதியில் தென்னாப்பிரிக்க அணி 75 ஓட்டங்களில் ஆறு இலக்குகளை இழந்து இருந்த சமயத்தில் ராபின் பீட்டர்சனுடன் 45 பந்துகளைச் சந்தித்து 35 ஓட்டங்களையும் வெர்னான் பிலாண்டருடன் இணைந்து 54 பந்துகளில் 30 ஓட்டங்களையும் மோர்னே மோர்கலுடன் இணைந்து 15 பந்துகளில் 17 ஓஒட்டங்களையும் எடுத்தார்.அந்தப் போட்டித் தொடரினை 1-0 எனும் கணக்கில் வெற்றி பெற்றது. 2012 ஆம் ஆண்டில் நியூசிலாந்துத் துடுப்பாட்ட அணிக்கு எதிரான பன்னாட்டு இருபது20 போட்டித் தொடரின் தலைவராக நியமிக்கப்பட்டார்.  
2013 ஆம் ஆண்டில் இவர் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப்போட்டியின் போது பந்தினை சேதப்படுத்தியதாக இவரின் சம்பளத்தில் இருந்து 50% அபராதத் தொகையாகச் செலுத்தினார்.  
2013 ஆம் ஆண்டில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 309 பந்துகளில் 134 ஓட்டங்களை எடுத்தார். அந்தப் போட்டியில் தென்னாப்பிரிக்காவிற்கு 458 ஓட்டங்கள் இலக்காக நிர்ணயம் செய்யப்பட்டிருந்தது. ஆனால் அந்த அணி 450 ஓட்டங்களை எடுத்து போட்டியினை சமன் செய்தது. 2014 ஆம் ஆண்டில் ஆகஸ்ட் 27 இல் ஆத்திரேலியத் துடுப்பாட்ட அணிக்கு எதிரான ஒருநாள் போட்டியில் இவர் தனது முதல் நூறு ஓட்டங்களைப் பதிவு செய்தார். 98 பந்துகளில் இவர் 106 ஓட்டங்களை எடுத்து ஆட்டமிழந்தார். அந்தப் போட்டியில் வெற்றி இலக்காக 327 ஓட்டங்கள் இருந்தபோது டிவில்லியர்சுடன் இணைந்து இவர் 206 ஓட்டங்களை எடுத்தார். இதன்மூலம் ஆத்திரேலியத்ய் துடுப்பாட்ட அணிக்கு எதிராக அதிகபட்ச ஓட்டங்கள் எடுத்த மூன்றாவது இணை எனும் சாதனை படைத்தது. 2013 ஆம் ஆண்டின் கிரிக் இன்போ தளத்தின் பன்னாட்டு இருபது20 போட்டியில் இவரும் இட பெற்றார். அதற்கு ஆறு நாட்களுக்குப் பின்னர் இவர் தனது இரண்டாவது நூறு ஓட்டங்களைப் பதிவு செய்தார். அதே அணிக்கு எதிராக 109 பந்துகளில் 126 ஓட்டங்கள் எடுத்தார். ஆனால் அந்தப் போட்டியில் ஆத்திரேலிய அணி 62 ஓட்டங்களில் வெற்றி பெற்றது. 2014 ஆம் ஆண்டில் தென்னாப்பிரிக்க, சிம்பாப்வே மற்றும் ஆத்திரேலியத் துடுப்பாட்ட அணிகள் விளையாடிய முத்தரப்பு ஒருநாள் துடுப்பாட்டத் தொடரில் செப்டம்பர் 4, 2014 இல் சிம்பாப்வே துடுப்பாட்ட அணிக்கு எதிரான ஒருநாள் போட்டியில் இவர் 140பந்துகளில் 121 ஓட்டங்கள் எடுத்தார். இந்தத் துடுப்பாட்டத் தொடரினை தென்னாப்பிரிக்க அணி கைப்பற்றியது. இவர் தொடர் நாயகனாகத் தேர்வானார். இவர் 2014 ஆம் ஆண்டில் தனது 108 ஆவது போட்டியில் விளையாடிய போது முதன்முறையாக ஓட்டங்கள் எதுவும் எடுக்காமல் ஆட்டமிழந்தார். சர்வதேசப் போட்டியில் 100 போட்டிகளுக்கும் மேலாக விளையாடி அதன்பிறகு ஒரு வீரர் டக் அவுட் ஆவது இதுவே முதல் முறையாகும்.